《咏斋偶书呈子通无隐》
宋代·朱长文

夙志在萧閒，获此遁幽迹。乔林无冬春，苍霭异晨夕。

旁窥疑好峰，俯瞰惊峭壁。浩然溪山兴，尽在陶潜宅。

杖藜行水边，萍际湛空碧。良鱼不轻游，弱羽犹自惜。

吟髭不禁霜，晓鉴见早白。古人已深叹，信是林园客。

遣累假禅锋，陶情任诗格。寄声招友人，来看亭前柏。

作者简介：朱长文（1039—1098）北宋书学理论家；字伯原，号乐圃、潜溪隐夫，苏州吴县人（今属江苏苏州），未冠。